AlexejDobrolubov/national_council_slovak_2010 huggingface dataset:
33. schôdza NR SR - 5.deň - B. popoludní
Dátum: 2025-04-01
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

37. Ďakujem pekne za slovo, pán predsedajúci. No v prvom rade, pán minister, ďakujem pekne, že si vystúpil v rozprave. To veľmi a jasne chválim. No, poďme, ale buďme féroví. Čo sa týka daňového bonusu, tak SaS-ka sme boli vždy proti, pretože ten, tak ako to bolo nastavené za minulej vlády, to jednoducho fungovať nemohlo ani nefungovalo. A takisto buďme féroví, nepočul si odo mňa, pán minister, že by som kritizoval zadresnenie daňového bonusu a, práve naopak, viackrát som aj ja osobne povedal, že poslanec zo svojím platom nemá čo mať daňový bonus na dieťa. To proste, to je, minimálne to musí byť náš podiel na konsolidácii. Čiže to buďme féroví, takto to je. Spomínal si teda obce, že majú zostatky na účtoch, tie prosím, ale tie treba chváliť. Pretože to sú tie obce, ktoré vedia hospodáriť, a teda vedia mať aj nejaký zostatok. To, prosím, nepoužívajme na to, že jednoducho že majú veľa peňazí. Nie, to sú práve tie zodpovedné obce, ktoré nejdú do dlhov, ktoré si vedia aj ušetriť a potom, samozrejme, aj efektívne minúť. No, ja veľmi chcem tiež pochváliť pána ministra, že teda ušetril 52 mil., to je super. Len ono to musí fungovať celé, pretože kolega za 50 mil. kúpil dva luxusné bombardiéry na prevoz poslancov, resp. vlády hlavne teda, takže veľmi rýchlo sa minuli, bohužiaľ. A potom ešte asi stihnem jednu vec, fakt sa nedá na všetko. Pán minister hovorí, že sa konsoliduje aj tam, aj tam, No takto, treba byť féroví zasa. Dane sa zvýšili, ich výber medziročne o 25 %, čiže ľudia teda platia, tá konsolidácia proste na ľudí dopadla, to sedí, tam konsoliduje pán minister, akurát už pri tých bežných výdavkoch nie, pretože tie stúpli o 10 %. Čiže vláda na sebe teda, bohužiaľ, nekonsoliduje. Takže aj tuto treba, treba byť féroví. Ale ešte raz veľmi pekne ďakujem, že si teda, pán minister, vystúpil v rozprave, veľmi si to vážim. Ďakujem.
33. schôdza NR SR - 5.deň - B. popoludní
Dátum: 2025-04-01
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

32. Ďakujem pekne za slovo, pán predsedajúci. Ďakujem obom kolegom za faktické. Skúsim reagovať. Áno, určite je nespochybniteľné, že obce, špeciálne malé obce sú v extrémne zložitej situácii, ale platí to, samozrejme, pre celú samosprávu, pre vúcky aj pre veľké mestá. Jednoducho rastú výrazne výdavky. Tie príjmy buď nie, alebo veľmi minimálne. Povedzme si na rovinu, 23-percentná dépeháčka, transakčná daň alebo inflácia celkovo, povinnosť vyplatiť 800-eurovú odmenu. Čiže skutočne tá situácia samospráv je v zásade zlá a proste stále zložitejšia. Absolútny súhlas. No, čo sa týka, áno, určite treba urobiť, jedna vec je, že väčšia decentralizácia a zároveň ale opačne, tie malé obce, áno, aby sa tak nejak spájali. Som presvedčený, že toto musí ísť dobrým príkladom. A to, čo kolega Ledecký hovoril v bardejovskom okrese, táto dobrá lastovička určite je cesta, cesta správnym smerom. Ja by som si len dovolil upozorniť zasa na jednu, trošku síce staršiu, ale tiež výskum OECD, kde je jedným z odporúčaní pre Slovensko skutočne, že máme výrazne veľký priestor na hospodársky rast práve tým, ak by sme zabezpečili väčšiu decentralizáciu, a teda takú tú reformu samospráv, presne aj v tomto zmysle ako bolo spomínané. Skutočne by to mohlo výrazne pomôcť nášmu hospodárskemu rastu, lebo asi sa tu v priebehu dvoch minút nepodebatujeme na tú správnosť výšky daní, ale určite sa za tých zvyšných 20 sekúnd zhodneme na tom, že najjednoduchšie riešenie je vyrásť z tých problémov. To znamená zvýšiť robustnosť našej ekonomiky, zvýšiť produktivitu práce. Jednoducho zväčšiť ten koláč a potom sa z neho bude ďaleko jednoduchšie hľadať vlastne, ako ho rozkrájať na všetky potrebné, potrebné... (Prerušenie vystúpenia časomerom.)
33. schôdza NR SR - 5.deň - A. dopoludnia
Dátum: 2025-04-01
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

87. Ďakujem pekne za slovo, pán predseda. Kolega pán Hargaš, ja to poviem úplne jednoducho, že z ministerstva hospodárstva sa ide stať veľký brat. Proste ten rozsah dát, ku ktorým chcú mať prístup, je absurdne široký. Toto nie je len proti GDPR, ale aj proti zdravému rozumu, proti slobode a integrite občana. A ja len by som to kľudne deklaroval napríklad na teda, na registri fyzických osôb, hej, čo teda aký rozsah z neho môžu chcieť. Dobre, meno, priezvisko, akademický titul, rodné priezvisko, rodné číslo, dátum narodenia, miesto narodenia, okres narodenia, štát narodenia, ale aj štátna príslušnosť, pohlavie, rodinný stav, národnosť, trvalý pobyt, okres a tak ďalej a tak ďalej. No mňa by tak zaujímalo skutočne napríklad, že či národnosť alebo rodinný stav, aký to má vôbec akože nejaký, nejakú väzbu na možné poskytnutie nejakej energodotácie. A takisto keď si zasa zoberieme finančnú správu, naprosto rozumiem, že finančná správa má mať o nás tie finančné údaje, to je jej úloha a pevne verím, že sú dostatočne chránené, ale teda, teraz teda ministerstvo hospodárstva chce napríklad z finančnej správy zasa teda, samozrejme, meno, rodné číslo, priezvisko, druh príjmu, výšku príjmu. Jednoducho toto je absolútne akože mimo, mimo všetkého. Ja sa čudujem, že ešte keby toto bol nejaký návrh poslanecký, hej, ale toto spracované na ministerstve v takomto rozsahu, akože to je fakt, fakt neuveriteľné. A jediné, čo teda pani ministerku môžem pochváliť, je, že teda v nejakej miere sa snaží ísť teda už konečne po nejakej cielenej, cielenej pomoci s energo, s energetikou, ale teda energodotáciami, ale hovorím, že toto má od nej strašne-strašne ďaleko. A prosím, akože asi z kratšej cesty preč, preč, preč. Takto to byť nemôže.
33. schôdza NR SR - 4.deň - A. dopoludnia
Dátum: 2025-03-28
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

86. Ďakujem pekne za slovo... Áno, za slovo. (Povedané so smiechom.) Kolega pán Hargaš, jasné, som rád, že teda ja už som dnes pri jednom zákone upozorňoval, že teda tiež sa mi zdajú tie náklady na úpravy informačných systémov vysoké, tak tu je to skutočne tých 917-tisíc, čiže veľmi som rád, že to zaznelo. Dá sa len teda súhlasiť, proste myslím si, že presne toto je cesta, kde by sa dalo určite ušetriť, a súhlasím asi aj s tým, že významne. No našťastie alebo je to výzva možno už pre budúcu vládu, keď pozerám teda do tej tabuľky výdavkovej, tak je to tam plánované na rok 2027, takže skôr si myslím, že možno to bude výzva už pre nejakú budúcu vládu , ale teda uvidíme. Každopádne teda ono to asi vlastne sa celé bude upravovať až v tom roku 2027. Aspoň to tak vyzerá podľa, podľa týchto tabuliek. Ďakujem pekne.
33. schôdza NR SR - 4.deň - A. dopoludnia
Dátum: 2025-03-28
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

76. Ďakujem pekne pánovi kolegovi Lučanskému za, za faktickú. No áno, proste nesmieme sa stať európskym skanzenom. Proste musíme, musíme robiť všetko preto, aby sme boli aj produkčná oblasť sveta, áno, aby sme sa starali aj o prírodu, aj, aj o to, aby ku nám chodili turisti, ale jednoducho Európa, ak, ak chceme prežiť, ak chceme hrať prvé husle v budúcnosti, tak musíme veľa, veľa zmeniť, musíme, musíme znížiť množstvo byrokracie, musíme, musíme fakt byť schopnejší aj v tom, v tom priemysle proste a koniec koncov aj v tej, aby sme neodišli úplne od témy, aj v tých finančných, finančných oblastiach. Jednoducho musíme makať proste. Nesmieme byť konzervatívni, nesmieme byť skanzen, musíme robiť všetko preto, aby sme aj v budúcnosti ako Európska únia, ako Európa hrali v tej prvej lige. Ďakujem pekne.
33. schôdza NR SR - 4.deň - A. dopoludnia
Dátum: 2025-03-28
Poslanec: Viskupič, Marián (SaS)
Druh vystúpenia: Vystúpenie v rozprave

54. Ďakujem pekne za slovo. Vážený pán predsedajúci, vážený pán minister, kolegyne, kolegovia, áno, je to zákon, ktorý teda sa javí, že je úplne bezproblémový, a dokonca že je na tej správnej strane, to znamená, že jeho cieľom je skutočne znížiť byrokraciu, posunúť nás trošku zasa z tej papierovej doby do elektronickej, zjednodušiť niečo, čiže hlavne vystupujem normálne že preto, aby to nebolo, že len frflem, ale keď je čo pochváliť, ministerstvo financií, a teda nejakú zákonnú normu, ktorú tu prijímame, tak to jednoducho urobím. Čiže v podstate skutočne ten zámer je znižovanie administratívnej záťaže a, samozrejme, tá elektronizácia, všetko, všetko určite že dobré, spomeniem, vidím, teda keď pozerám dopady, tak vidím tu vlastne výdavky na elektronické služby, resp. teda na úpravu, na úpravu informačných systémov, no môže sa mi zdať tých 350-tisíc veľa alebo málo, ale teda dobre, okej, verím, že teda budú skutočne efektívne a zmysluplne použité a tie systémy, budú teda fungovať po novom, a myslím si, že určite že je to, je to, je to teda zmysluplné. Chvíľku sa budem venovať vlastne tomu stlačenému plynu, resp. teda vôbec formám zemného plynu. Tiež sa tu, v materiáloch k zákonu sa píše, že na Slovensku je registrovaných približne 127 vozidiel poháňaných zemným plynom, LNG-čkom, a teda existuje sedem čerpacích staníc, neviem, že či ich je skutočne že len 127, ale myslím si, že je naprosto jasné, že je to niečo, čo je že nepodstatné, či už z hľadiska nejakého výberu dane, alebo vôbec akože samotnej kolónky niekde v zákone. Takže ak to správne chápem, tak teraz sa to vlastne ide akoby zjednotiť a bude, bude vlastne akoby sa pozerať na zemný plyn ako na jedno médium bez ohľadu na to, či je v stlačenej forme, alebo teda ako v stlačenej tak, že je teda z toho likquidno-tekutý, takže určite áno, proste toto, takéto niečo potrebujeme. Hovorím, zato tu stojím, že chcem pochváliť, že toto je, toto je tá cesta, nie každým ďalším zákonom vyrobiť novú kolónku, ktorú potom niekto musí sledovať, tiež ju musí niekto zapracovať do informačného systému a je zasa nejaké tlačivo, je jedno, či elektronické alebo papierové, zasa väčšie, ale práve naopak. Áno, ak máme nejakých pár smiešnych vozidiel, a to LNG je proste, nechcem povedať, že výbehové, možnože sa to nejak znova obnoví, ale jednoducho je toho málo, presne toto je cesta – zrušiť tri kolónky alebo ix koloniek, spraviť z toho jednu, zjednodušiť to, takže skutočne toto považujem za, za správnu cestu . Koniec-koncov zoberme si, že platy verejných zamestnancov, medzi ktorými sú, samozrejme, aj štátni, a čo sa všetko toto spracováva, je v podstate, keď to dáme celé ako celok, v podstate najvyšší výdavok verejných financií, čiže akákoľvek cesta, kde sa niečo z papierov stane elektronické, kde sa ale to elektronické stane ešte jednoduchšie, než to doteraz bolo, je cesta správna. Takže chcem poďakovať ministerstvu financií aj pánovi ministrovi, samozrejme, ktorý ho vedie, a tento zákon podporíme, skutočne je to cesta správnym smerom . Ďakujem pekne za pozornosť.
33. schôdza NR SR - 4.deň - A. dopoludnia
Dátum: 2025-03-28
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

42. Ďakujem pekne, pán predsedajúci, za slovo. Tak ďakujem pekne kolegom všetkým trom za faktické poznámky. Skúsim reagovať. Jednoznačne ja to budem hovoriť stále, platí to pre štát, platí to pre samosprávy, cesta von z dnešných problémov nie sú vyššie dane, ale podpora ekonomiky – všemožná podpora ekonomiky, jej pružnosti, jej konkurencieschopnosti, proste podpora toho, aby zahraniční investori chodili ku nám. To je cesta. To je cesta. Pani kolegyni Hanuliakovej, skutočne... Zasa súhlasím. A ešte by som doplnil, že aj tu to málo hovoríme jednoznačne rastú výdavky samospráv. To, to je jeden fakt. To treba tiež vnímať a riešiť, či už je to zo zvýšenej dépeháčky, jednoducho proste aj my v Trnavskom samosprávnom kraji normálne všetky väčšie zmluvy musíme meniť, musíme tam priradiť viacej peňazí – lebo vyššia dépeháčka . To je normálne že náklad, ktorý vám nijak ten štát proste nezohľadní. Takisto, samozrejme, inflácia , hej. Budeme mať infláciu v tom lepšom prípade cez 4 %, v tom horšom to bude začínať päťkou. Takisto to je jasný náklad obcí, hej. Dneska sme tu, myslím, že ešte nespomenuli, že teda ešte ani nie je vykryté to, že vláda rozhodla, že dá 800-eurovú odmenu . Akurát že na ňu neposlala peniaze, že, pre, pre originálnych zamestnancov obcí a vúciek, tak vlastne to je tiež riešenie. No, a už sa presuniem ku kolegovi Lackovičovi, no, no presne o tomto to je, že to, čo sme ešte takto pred rokom v máji, okej, sa dalo brať, že teda rieši sa problém, ktorý vznikol zlým konaním predchádzajúcej vlády, ale dnes je rok a pol, dnes už nie je SLK, ktoré zase len preliepa leukoplast, takto to znovu poviem, ale už, už to malo byť systémové riešenie, to presne o tomto to je, že to, čo sme ešte takto pred rokom v máji, okej, sa dalo brať, že rieši sa problém, ktorý vznikol zlým konaním predchádzajúcej vlády, ale dnes je rok a pol. Dnes už nie je SLK, ktoré zasa len preliepa leukoplast, takto to znovu poviem, ale už to malo byť systémové riešenie. To, že tu všetci voláme po systémovom riešení, no lebo už malo byť. Po roku a pol malo byť. Ďakujem pekne.
33. schôdza NR SR - 4.deň - A. dopoludnia
Dátum: 2025-03-28
Poslanec: Viskupič, Marián (SaS)
Druh vystúpenia: Vystúpenie v rozprave

20. Ďakujem pekne za slovo, pán predsedajúci. Kolega Jožko Hájek, ďakujem pekne za tvoje vystúpenie. Dotkol si sa viacerých vecí. Áno, posúvame sa v tej debate trošku od toho samotného skráteného, ale ja si myslím, že dobre, pretože toto treba diskutovať. Fakt tu chýbajú systémové riešenia. Trochu sa chcem spýtať, lebo teraz aj pán štátny hovoril vlastne na, na výbore, že daň z príjmu fyzických osôb je jedna z mála daní, ktorá sa práveže vyvíja pozitívne. Rozumiem, že môže tam byť výpadok, že nám odišli zasa nejakí ľudia do predčasného dôchodku a takto. A zdá sa mi to, že by bol za tri mesiace výpadok 170 mil., dosť veľký. Môžeme si to pozrieť. Aspoň minimálne nekorešponduje to so slovami pána štátneho, ale fakt to treba asi pozrieť. Ale inú vec som ešte chcel. Presne si hovoril, že tie obce teda hľadajú dodatočné zdroje príjmov, a ja poviem, že bohužiaľ hľadajú to vo zvyšovaní daní, pretože ja teda budem vždy kritizovať nielen štát za zvyšovanie daní, ale teda toto budem hovoriť aj obciam. Nezanedbateľný nárast daní bol. To si presne pomenoval. Myslím, daní z nehnuteľností. A skutočne tu to treba dávať veľký pozor a to si zasa povedal – nie je cesta, či už z pohľadu štátu, alebo aj, aj z pohľadu samotných samospráv zvyšovať daň z nehnuteľností . Áno je nižšia, ako je nejaký európsky priemer. A ja sa pýtam, a to je zlé? Buďme radi, že je nižšia. Je to určitá výhoda Slovenska a my sme fakt v špecifickej situácii. 90 % Slovákov býva vo svojej nehnuteľnosti. U nás to nie je tak, že kto má nehnuteľnosť, je bohatý človek – a hurá, zdaňme ho! Nie, nie, nie. Je treba dávať veľký pozor na to, aby sme aspoň nejakú tu konkurenčnú výhodu Slovenska mali. Áno, máme trošku nižšie dane z nehnuteľností. Je to určitá historická črta Slovenska a určite ju nezrušme. Keď ju zrušíme, ja sa pýtam, kde vytvoríme nejakú inú konkurenčnú výhodu našej kra...? (Prerušenie vystúpenia časomerom.)
33. schôdza NR SR - 4.deň - A. dopoludnia
Dátum: 2025-03-28
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

10. Ďakujem pekne, ďakujem pekne za slovo, pán predsedajúci. Kolega Marek Lackovič, ďakujem pekne za teda popis, zhodnotenie situácie. Ja v podstate skomentujem len tie posledné tri slová, že a teraz, že skutočne neprichádzajú tie riešenia, a keď prichádzajú, tak teda prichádzajú vlastne zdola, zo samospráv a teraz ja sa len tak chcem že rečnícku otázku viac-menej akoby na pána ministra, že či je to že zámer, alebo teda to, že sa venujú niečomu inému a nestíha sa, pretože v slovenských podmienkach to kľudne môže byť aj zámer pretože vlastne každý rok musí tá samospráva prísť, slušne poprosiť, je závislá od štátu, či teda nejaké riešenie spraví, že či teda aspoň sa presunie nejaká tá platba o niečo skôr. Čiže možno toto je na tom také smutné, že skutočne zasa riešime len parciálny krok, ktorý áno, samotný ako keď sa na to pozeráme v bode dnes, tak jednoznačne si myslím, že ho treba podporiť, lebo tým obciam pomôže. Ale fakt chýbajú systémové riešenia, absolútne súhlasím s tým, čo si povedal. Ďakujem ti ešte raz.
33. schôdza NR SR - 1.deň - B. popoludní
Dátum: 2025-03-25
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

144. Ďakujem pekne za slovo, pán predsedajúci. Ďakujem pekne, Ondro, za tvoje vystúpenie. Áno, zase si dal ďalší, vlastne ďalšiu rovinu toho celého, prečo by to nemalo byť takto, prečo by pán Keketi nemal byť viceguvernérom. No a ja zasa z tvojho vystúpenia proste je tá, tá pointa je, každé jedno zlé rozhodnutie takéto politické vlastne dláždi cestu ďalším podobne zlým rozhodnutiam. Tak ako si presne povedal, 35 štátnych tajomníkov aktuálnej vlády, výrazne viac ako za predchádzajúcej vlády. Ako čo to má s konsolidáciou? To je presný opak, presný opak! A fakt je to, je to jednoducho zasa návod na riešenie. Ja som normálne presvedčený, že dnes ich je 35, možno do dvoch mesiacov ich bude 36, 37. Tuto už to pomaličky sa blíži fakt ku africkým štátom. Keď sa pozrieme na Švajčiarsko, na západnú Európu, majú väčšinou menej členov vlády, menej štátnych tajomníkov. Bohužiaľ, ten africký príklad je, že čím zaostalejšia, čím skorumpovanejšia krajina, tým viac členov vlády, tým viacej štátnych tajomníkov. No proste bobtná, to bobtná. A ja sa obávam, že aj toto, aj politická nominácia vládou, koalíciou posvätená na viceguvernéra teraz dláždi cestu na ďalšiu politickú nomináciu v lete, keďže sa skončí volebné obdobie alebo funkčné obdobie aktuálneho guvernéra. Čiže aj tento politický krok nespôsobí nič iné, bohužiaľ, nič iné než to, že v týchto politických nomináciách sa bude pokračovať a možno budeme prekvapení, ako to dopadne. Ďakujem pekne.
33. schôdza NR SR - 1.deň - B. popoludní
Dátum: 2025-03-25
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

138. Pán predsedajúci, ďakujem pekne za slovo. Kolega Julo Jakab, ďakujem pekne za tvoje vystúpenie. Ja si dovolím zvýrazniť akoby tú jednu kľúčovú vetu, ktorá asi najviac hovorí, že fakt toto, pán Keketi nie je dobrá nominácia. A je to to, že rozhodol ako šéf Eximbanky o tom, že 60 % expozície celej Eximbanky bude ku jednej jedinej krajine, ku v podstate dvom konkrétnym projektom. To je proti akémukoľvek, akýmkoľvek zásadám riadenia rizík. Ani keby to nebola že Kuba, ale bola to, ja neviem, krajina s trojáčkovým ratingom, tak mať expozíciu vyše polovice ku jednej jedinej krajine je extrémne zlé, extrémne nebezpečné a, bohužiaľ, tu sa to fakt ukáže, že to nakoniec zaplatia naši občania, naši daňoví poplatníci. Toto je na tom smutné a fakt pán Keketi nie je dobrá nominácia na viceguvernéra. Ešte raz, Julo Jakab, ďakujem pekne za tvoje vystúpenie.
33. schôdza NR SR - 1.deň - B. popoludní
Dátum: 2025-03-25
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

97. Ďakujem pekne za slovo, pán predsedajúci. Tak, pán spravodajca, prihlásili ste sa do rozpravy, tak môžme reagovať, reagujeme. No viete, ste spravodajca, ja som teda čakal úplne, že som sa potešil, že ste sa prihlásili, že teda poviete možno to, čo my teda nevieme, že prečo by mal byť pán policajný generál Ševčík predsedom poľnovýboru. No povedali ste, počul som, bude preto, lebo sa táto koalícia rozhodla, že bude. No to je kvalifikácia teda úžasná. A to teraz ja nijak, samozrejme, nespochybňujem schopnosti policajného generála Ševčíka v jeho oblasti, v ktorej celý život pôsobil, to božechráň, hej, ale toto vlastne je podľa mňa že úplne, úplne inde, a teda to odôvodnenie ako spravodajcu je, že bude šéfom výboru, pretože sa koalícia rozhodla. No, čakal by som inak. Ďakujem pekne.
33. schôdza NR SR - 1.deň - B. popoludní
Dátum: 2025-03-25
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

89. Ďakujem pekne za slovo, pán predsedajúci. Kolega Alojz Hlina, ďakujem pekne za tvoje vystúpenie. No, čo k tomu dodať. Policajný generál pán Ševčík má byť šéfom poľnovýboru. No, to je taká slovenská smutná realita. No asi rozumiem, teraz to trošku objasnil pán kolega, že tak hľadalo sa, zadanie znelo, SNS má mať šéfa poľnovýboru, tak niekoho našli. No, dobre. Ale fakt aj toto dokresľuje tú situáciu a konanie ministra pôdohospodárstva v aktuálnej epidémii slintačky a krívačky. To je skutočne, to je, slušne povedané, napľutie pôdohospodárom do tváre. No a ja to ešte možno trošku rozšírim, máme tu ako prvé body na schôdzi teda tieto personálne nominácie, akože bolo ich tu viacero takýchto zvláštnych, divných, nevysvetliteľných, ale bola tam jedna odborná a bol to, bol to pán Alexander Cirák za člena rozpočtovej rady. Viete, čo je tá smutná realita? Všetky tieto, poviem, že bláznivé nominácie ako aj tú, ktorú teraz preberáme, tu zostali, ale toho skutočného odborníka, ktorý roky sa venuje tej téme a mal byť teda nominovaný do rozpočtovej rady, ten bod bol vyradený z programu tejto schôdze. Fakt ja tomu nerozumiem tomuto. Ďakujem.
23. schôdza NR SR - 7.deň - B. popoludní
Dátum: 2024-12-04
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

43. No ja som chcel skôr reagovať. A vlastne áno, dobre. Oukej. Ďakujem pekne za slovo, jasné. No, veľmi pekne ďakujem kolegovi Mikloškovi za vystúpenie. Ja si skutočne vás veľmi veľmi, veľmi vážim celý život, fakt, a normálne že je pre mňa cťou, že, že ste vystúpili zrovna pri mojom bode, aj keď teda s nesúhlasom, ale dobre, akože fakt, veľmi si to vážim. Absolútne súhlasím, že teda sila a symbolika sviatkov je veľmi dôležitá, jednoznačne proste je to aj áno, súčasť národa a toho všetkého. Áno, len by som si dovolil, že ale absolútne sa to nemusí viazať na to, že pracovný deň. Veď práve ten 17. november, veď to za komunizmu nebol sviatok, ale tá história, to všetko tam bola, tak ako ste to spomínali, a presne to pomohlo a vlastne to pomohlo zrušiť teda našťastie ten komunizmus, čiže tá sila a symbolika, samozrejme, je extrémne dôležitá, ale neviažme to, že tá symbolika je len vtedy, ak je to pracovným dňom. To som len takto chcel povedať. Zasa takisto slová, že krajina tolerancie . Jednoznačne! To, ja som fakt že ako liberál telom a dušou a tolerancia je to, čo v skutočnosti potrebujeme, a to, čo ako máme rozvíjať, nie rušiť. Čiže ja sa skúsim spýtať a možno skúste zareagovať, veď to hovorím, že chcem otvoriť spoločenskú diskusiu, že ktoré sviatky, že pohľadajme, pozrime sa, debatujme a skúsme nájsť nejaké tolerantné riešenie. Čiže, prosím, nijakovsky, že nejaké dni som vybrať musel, že to nie je že znižovanie tolerancie, božechráň. Hej? To ja si ctím slobodu, ctím si toleranciu a veľmi pekne to pán Mikloško povedal. Ďakujem pekne.
23. schôdza NR SR - 7.deň - B. popoludní
Dátum: 2024-12-04
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

38. Dobre. Podarilo sa. Ďakujem pekne zasa za, za faktické poznámky. A ja poviem teda áno. Jožko so mnou nesúhlasí, ale ja s ním absolútne súhlasím. Nedá sa v rozprave povedať všetko, ale veď toho som sa držal. Ono aj, aj tá... to USA, to že nás predbiehajú je práve preto, že im rastie produktivita práce na hlavu, hej. Áno, áno, o tom to je a to len potvrdzujem. Zásadný a základný problém Slovenska je nízka produktivita práce. To, to sa nijak nevylučuje a to je, je to tak. My sme na... veľmi nízko v rebríčku produktivity práce aj v Európskej únii a Európska únia je veľmi nízko v produktivite práce oproti USA, hej, ale od toho sa potom odvíja to všetko, čo som hovoril. Proste najprv musíme mať na rakúske dôchodky a to znamená musíme mať rakúsku produktivitu a potom môžeme mať aj rakúsky sociálny systém, ale nedá sa mať rakúsky sociálny systém so slovenskou produktivitou práce. Čiže toto, toto s pánmi úplne súhlasím a ja si myslím, že teda zrovna ja som asi príklad poslanca, ktorý skutočne rieši aj predkladá zákony, ktoré, samozrejme, chcú a majú za cieľ zvyšovať produktivitu práce. Ja som ten, kto hovorí o tom, že Slovensko musí, samozrejme, inovovať, veď to som tam spomínal. Ak hovoríme o inováciách a že ak máme a podporujeme inovačný potenciál, no tak to nerobíme nič iné, než podporujeme produktivitu práce, takže takto. Ale ešte raz, ďakujem veľmi pekne za, za faktické poznámky. Ďakujem.